Pladespiller med Bluetooth-tilslutning

Leder du efter en nem indgang til den boblende vinyl-verden, så har Pro-ject en særdeles fordelagtig løsning. Juke Box E er ganske enkelt en alt-i-en-pladespiller – det eneste, du selv skal tilsætte, er strøm og højttalere. Juke Box E har ikke alene indbygget forstærker, den har også en Bluetooth-forbindelse, så du kan tilslutte mobilen trådløst, skulle du ønske det.

Men ikke nok med det; har du en ekstern afspiller uden trådløs forbindelse, kan du sætte din i Line In-indgangen på Juke Box E og lytte den vej.

Nem opsætning

I vanlig Pro-ject-stil er opsætningen også optimeret til begyndere. Du skal hverken bekymre dig om nålens vægt eller antiskating; begge dele er justeret på forhånd. Pickup’en er i øvrigt en forudmonteret Ortofon OM5e-model. Og der medfølger en fjernbetjening.

Bevares, du skal nok ikke forvente thumbs up fra din hifi-nørdede ven, men Pro-ject plejer at levere en ganske gedigen kvalitet. Og du kan jo altid skifte den ud med en mere potent model, når du først er fange af vinyl-feinschmeckeriet … se eventuelt vores test af pladespillere, der er link nedenfor.

Pladespiller med Bluetooth-tilslutning